[{"text_idx": "#000000", "text": "Puidu ja metsa mu\u0308u\u0308k metsau\u0308histu abil"}, {"text_idx": "#000001", "text": "Keskkonnaministeeriumi eestvedamisel kohtunud huvigruppide esindajad leppisid kokku, et jahiturismi korraldamisele seatakse senisest karmimad reeglid ennetamaks su\u0308gisese linnujahiga seotud probleeme."}, {"text_idx": "#000002", "text": "\u201eRa\u0308ndlindude ja nende jahiga on seotud mitmed vastandlikud huvid ning lahendusi tuleks otsida terviklikult. Lindude ku\u0308ttimine tekitab eetilisi ku\u0308simusi, samas tekitavad linnud po\u0303llumeestele ka olulisi kahjusid, mis otseselt mo\u0303jutavad meie toidulauda. Ta\u0308nasel kohtumisel to\u0303desid ko\u0303ik osapooled, et linnujahti a\u0308ra keelama ei peaks, ku\u0308ll aga peab rohkem ta\u0308helepanu po\u0308o\u0308rama sellele kuidas ja kus seda tehakse,\u201c u\u0308tles keskkonnaminister Siim Kiisler."}, {"text_idx": "#000003", "text": "Euroopa Liidu liikmesriikides on jahipidamine suures osas maaomaniku o\u0303igus ning ka selles osas oldi ta\u0308na u\u0308hel meelel, et maaomanikult ei tohi a\u0308ra vo\u0303tta vo\u0303imalust ise va\u0308ikeulukijahti korraldada kahjude ennetamise eesma\u0308rgil. Samas to\u0303deti, et jahipidamine peaks toimuma nendel aladel, kus linnukahjud on suuremad. Valdava osa jahilindude populatsioonid ja nende tekitatud kahjustuste hulk on aga kiires kasvutrendis."}, {"text_idx": "#000004", "text": "Kohtumisel arutati ka Eesti Ornitoloogiau\u0308hingu ettepanekut ma\u0308a\u0308rata maksimaalne jahilindude arv, mille u\u0308ks jahipidaja vo\u0303ib ku\u0308ttida u\u0308he jahipa\u0308eva jooksul , kuid see ei leidnud teiste osaliste toetust. \u201eIgasugused regulatsioonid jahinduses la\u0308htuvad eelko\u0303ige liigi seisundist. Ta\u0308na ku\u0308titakse Eestis u\u0308hel jahihooajal u\u0308le 12 000 veelinnu, millest alla poole on haned ja lagled. Arvestades, et Eestis peatub ra\u0308ndel ligikaudu miljon nende liikide esindajat, moodustab ku\u0308ttimine alla poole protsendi ning ei saa ku\u0308ll kuidagi o\u0308elda, et meil ka\u0308iks ra\u0308ndlindudele massiline jaht,\u201c selgitas Kiisler ning lisas vo\u0303rdluseks, et Soomes ku\u0308titakse aastas u\u0308le poole miljoni veelinnu."}, {"text_idx": "#000005", "text": "Kohtumisel osalenud taunisid linnujahi reguleerimisel otsuste langetamist la\u0308htuvalt emotsioonidest ning tehti rida ettepanekuid olukorra sisuliseks parandamiseks:"}, {"text_idx": "#000006", "text": "linnujahti tuleb ka edaspidi korraldada vaid nendele liikidele, kelle arvukus seda vo\u0303imaldab;\nlinnujahti tuleb suunata eelko\u0303ige aladele, kus on suuremad kahjustused;\nparandada tuleb u\u0308levaadet selle kohta, kes jahituristidele jahti korraldavad ning vajadusel va\u0308lja to\u0308o\u0308tada jahipidamise korraldamise tingimused;\nkaaluda va\u0308lisriigist pa\u0308rit jahimehele jahitunnistuse andmisel koolituse kohustuslikuks muutmist."}, {"text_idx": "#000007", "text": "Ta\u0308nasel kohtumisel arutatud ettepanekud koondab Keskkonnaministeerium detsembri alguseks, et vajalikud muudatused enne ja\u0308rgmist linnujahi hooaega jo\u0303ustada."}, {"text_idx": "#000009", "text": "Jahieeskirja ja\u0308rgi kehtib partlastele, laugule, kajakatele ja tikutajale jahihooaeg 20. augustist 31. oktoobrini. Hanesid ja laglesid vo\u0303ib ku\u0308ttida alates 20. septembrist kuni 30. novembrini."}, {"text_idx": "#000010", "text": "Veelindude ku\u0308ttimisel on keelatud elektroonilise peibutusvahendi kasutamine. Samuti ei tohi veelindude ku\u0308ttimisel kasutada pliihaavleid. Plii on kahjulik veekogu po\u0303hjast toitu otsivatele lindudele, kes sageli neelavad pliihaavleid, mis po\u0303hjustavad mu\u0308rgituse."}]